ธนาคารออมสินผนึกบสย.ปล่อยสินเชื่อ”ประชาชนสุขใจ”วงเงิน 5 พันล้านบาท
นางสาวจิราพร นุกิจรังสรรค์ ผู้ช่วยผู้อำนวยการธนาคารออมสิน สายงานลูกค้าฐานราก ธนาคารออมสิน เปิดเผยว่า ธนาคารออมสิน จังหวัดพิษณุโลก จัดกิจกรรมสร้างการรับรู้โครงการสินเชื่อประชาชนสุขใจ โดยร่วมกับ บรรษัทประกันสินเชื่ออุตสาหกรรมขนาดย่อม หรือ บสย.ในฐานะผู้ค้ำประกันสินเชื่อให้ผู้ประกอบการSMEs รายย่อย โดยมีเจ้าหน้าที่จากธนาคารออมสิน และบสย.ปูพรมลงพื้นที่ร่วม 80 คนเยี่ยมชมกิจการลูกค้า ที่ใช้บริการสินเชื่อประชาชนสุขใจที่มีบสย.ค้ำประกัน โดยทั้งสองหน่วยงาน ยังได้ร่วมรับฟังแนวทางการทำงานร่วมกัน จากตัวแทนของออมสินและบสย. 
26 มี.ค. 2558

นางสาวจิราพร นุกิจรังสรรค์ ผู้ช่วยผู้อำนวยการธนาคารออมสิน สายงานลูกค้าฐานราก ธนาคารออมสิน เปิดเผยว่า ธนาคารออมสิน จังหวัดพิษณุโลก จัดกิจกรรมสร้างการรับรู้โครงการสินเชื่อประชาชนสุขใจ โดยร่วมกับ บรรษัทประกันสินเชื่ออุตสาหกรรมขนาดย่อม หรือ บสย.ในฐานะผู้ค้ำประกันสินเชื่อให้ผู้ประกอบการSMEs รายย่อย โดยมีเจ้าหน้าที่จากธนาคารออมสิน และบสย.ปูพรมลงพื้นที่ร่วม 80 คนเยี่ยมชมกิจการลูกค้า ที่ใช้บริการสินเชื่อประชาชนสุขใจที่มีบสย.ค้ำประกัน โดยทั้งสองหน่วยงาน ยังได้ร่วมรับฟังแนวทางการทำงานร่วมกัน จากตัวแทนของออมสินและบสย.  
นับเป็นโครงการความร่วมมือของหน่วยงานภาครัฐ ที่มีวัตถุประสงค์เดียวกัน คือมุ่งให้การส่งเสริมสนับสนุนด้านการเงิน และการค้ำประกันสินเชื่อกับผู้ประกอบการSMEs ตามแนวคิดการบูรณาการความร่วมมือระหว่างหน่วยงานภาครัฐ ซึ่งทั้ง ธนาคารออมสิน และ บสย. ต่างเป็นหน่วยงานรัฐ เช่นเดียวกัน และยังเป็นครั้งแรกที่สองสถาบันภาครัฐ ได้จัดกิจกรรมโรดโชว์ด้วยกัน เพื่อช่วยเหลือผู้ประกอบการ SMEs รายย่อย โดยมีวงเงินความช่วยเหลือ 5,000 ล้านบาท และคาดว่าจะมี SMEs 100,000 รายเข้าถึงแหล่งเงินทุนดังกล่าว
นายเกรียงไกร ไชยศิริวงศ์สุข ผู้อำนวยการฝ่ายการตลาด บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า โครงการสินเชื่อประชาชนสุขใจ ธนาคารออมสิน เป็นโครงการความร่วมมือครั้งสำคัญ ระหว่าง บสย. และธนาคารออมสิน โดยมีวัตถุประสงค์หลักคือ ช่วยเหลือผู้ประกอบการ SMEs รายย่อย มีเงินทุนหมุนเวียน และสามารถนำไปใช้ดำเนินกิจการ โดยผู้ประกอบการSMEs รายย่อย ที่เข้าร่วมโครงการสามารถขอสินเชื่อ โดยมีบสย.ค้ำประกันในวงเงินตั้งแต่ 1 หมื่นบาท ถึง 2 แสนบาท โดย ธนาคารออมสินจะเป็นผู้จ่ายค่าธรรมเนียมค้ำประกัน 2% แทนผู้ประกอบการตลอดอายุโครงการ
ทั้งนี้ มั่นใจว่าโครงการนี้ จะส่งผลดีกับผู้ประกอบการSMEs รายย่อยอย่างแน่นอน เพราะเป็นการเพิ่มโอกาสการเข้าถึงแหล่งเงินทุน โดยการสนับสนุนของภาครัฐ ผ่านหน่วยงานรัฐ และส่งต่อมายังผู้ประกอบการ SMEs รายย่อย โดยตรง โดยเฉพาะอย่างยิ่ง การที่ บสย.ได้เข้าไปช่วยค้ำประกัน ทำให้โครงการนี้ได้ช่วยปลดล็อก ผู้ประกอบการ ที่สามารถเข้าถึงแหล่งทุนได้ โดยไม่ต้องพึ่งบุคคลค้ำประกันอีกต่อไป